**ШЕШІМ**

**ҚАЗАҚСТАН РЕСПУБЛИКАСЫ АТЫНАН**

 **« » наурыз 2015 жыл Қызылорда қаласы**

 Қызылорда облысының кәмелетке толмағандардың істері жөніндегі мамандандырылған ауданаралық соты құрамында төрағалық етуші судья Қ., хатшылықта Қ., Қызылорда қаласының прокурорының көмекшісі А., талапкер М.-ның, талапкер өкілі адвокат А., жауапкерлер А.А. мен Б.К.-тың, Қызылорда қалалық білім беру бөлімінің қорғаншылық және қамқоршылық жөніндегі функцияларды жүзеге асыратын органының өкілі Ж.Б. қатысуларымен өзінің жабық сот отырысында Қызылорда облысының кәмелетке толмағандардың істері жөніндегі мамандандырылған ауданаралық сотының сот отырысы залында талапкер К. жауапкерлер А. мен К. бала асырап алудың күшін жою және баланың туу туралы акт жазбасындағы аты-жөнін қалпына келтіру туралы азаматтық ісін қарап, соттың

**А Н Ы Қ Т А Ғ А Н Ы:**

 Талапкер К. сотқа талап арыз беріп, онда Қызылорда қалалық сотының .....2011 жылғы шешімімен .......2011 жылы туылған ұлы Н. жауапкерлер К. пен А. бала ретінде асырап алуға берілгенін, баланың аты-жөнін Б. деп, әкесі деген графада К. шешесі деген графада А. деп өзгертілгенін, сот шешімі шыққанымен баланы жауапкерлерге бергісі келмегесін бермей қойғанын, олар бір-екі рет сұрағанын, шамалы тұра тұрындар деп бермегенін, содан кейін олар өздері ұлды болғанын, бала өзінің қолында, өзінің тәрбиесінде екенін, сот шешімі қағаз түрінде қалып тұрғанын, алдағы уақытта бала асырап алу туралы шешімнің заңды күшінде болуының мәні жоқ деп санайтынын, сондықтан да баланы асырап алудың күшін жоюды және баланың туу туралы акт жазбасындағы аты-жөнін қалпына келтіруді сұраған.

Сот отырысында талапкер М. және талапкер өкілі адвокат А. өздерінің берген талап арызын қуаттап, жауапкерлер К. пен А. өзінің ....наурыз 2011 жылы туылған ұлы Б. асырап алуға келісімін бергенін, тиісті құжаттар дайындалып, Қызылорда қалалық сотының 2011 жылғы шешімімен оларға бала асырап алуға беріліп, баланың аты-жөні өзгергенін, бірақтан баласы кішкентай болғасын баласын емізе тұрайын деп бермей жүргенін, сот шешімі шыққан соң жауапкерлер бірнеше рет келіп баланы сұрағанын, кейін беремін деп бермегенін, баласын беруге қимағанын, кейін жауапкерлер өздері балалы болғанын, бала асырап алу туралы сот шешімі шыққанымен баланы оларға бермегенін, баланы өзі бере алмағанын, баласын қимағанын, бала туылғаннан бері өзінің тәрбиесінде екенін, сот шешімі қағаз жүзінде ғана қалып тұрғанын, сондықтан бала асырап алудың күшін жойып, баланың бастапқы аты-жөнін қалпына келтіуді, соттан арызды қанағаттандыруды сұраған.

Сот отырысында жауапкерлер К. пен А. талапты мойындап, өз жауаптарында өздері 2006 жылдан бері заңды некеде тұратындарын, заңды некеде тұрған кезде ортақ балалары болмаған соң азаматша К. 2011 жылы туылған ұлы Н. есімді ұл баласын асырап алуға құжаттар дайындап, Қызылорда қалалық сотының....... маусым 2011 жылғы шешімімен асырап алғандарын, баланың аты-жөні өзгергенін, сот шешімі шыққан соң талапкер К. баланы алуды сұрап барғандарын, бірақтан М. баланың кішкентай екенін, оны емізетінін айтып бермегенін, кейін бергісі келмегенін, сол кездері өздері балалы болғанын, К. өз тәрбиесіне алмағандарын, бала туылғаннан бері анасы М.тәрбиесінде болғанын, бала асырап алу сот шешімінің мәні жоқ екенін,талапты мойындайтындарын көрсетіп, талап арызды қанағаттандыруды сұрады.

Қызылорда қалалық білім бөліміне қарасты қорғаншылық және қамқоршылық жөніндегі функцияларды жүзеге асыратын органының өкілі Б. сот шешімімен асырап алынған 2011 жылы туылған Б. казіргі уақытта өзінің туған биологиялық анасы талапкер К.-ның тәрбиесінде екенін, талапкер баласын жауапкерлерге бермегенін, өз баласын беруге қимағанын, сондықтан талапкердің талабын қанағаттандырып, ..... наурыз 2011 жылы туылған ұлы Н. есімді баланы асырап алудың күшін жоюды сұрайтынын, бұл баланың мүддесіне қайыш емес екенін көрсетті.

 Азаматтық іс құжаттарын зерттеп, тараптардың түсініктерін, қорғаншылық және қамқоршылық жөніндегі функцияларды жүзеге асыратын органының өкілі мен прокурордың арыз қанағаттандырылуға жатады деген қорытындыларын тыңдап, сот талапкер К.-ның талап арызы төмендегі негіздерге сәйкес қанағаттандырылуға жатады деп есептейді.

 Қазақстан Республикасы “Неке (ерлі-зайыптылық) және отбасы туралы” Кодексінің106 бабының 2 тармағына сәйкес, сот баланың мүдделерін негізге алып және оның пікірін ескере отырып, басқа негіздер бойынша да баланы асырап алудың күшін жоюға құқылы.

Осы тектес нормалар Қазақстан Республикасы Жоғарғы Сотының 22 желтоқсан 2000 жылғы № 17 «Соттардың бала асырап алу туралы iстердi қарау кезiнде неке (ерлі-зайыптылық) және отбасы туралы заңнаманы қолдануының кейбiр мәселелерi туралы» нормативтік қаулысының 16 тармағында да көрсетілген.

Сотта анықталғандай, Қызылорда қалалық сотының ...... маусым 2011 жылғы шешімімен .....наурыз 2011 жылы туылған Н. мен К. бала ретінде асырап алуға берілген, баланың туу туралы куәлігінде және тууды тіркеу жөніндегі жазбалар кітабында аты-жөні К.., әкесі деген графада К. анасы деген графада А. деп өзгертілген.

Дегенмен, асырап алынғаннан кейін асырап алынған баланың биологиялық анасы талапкер М өз баласын әртүрлі сылтаулар айтып бермеген, өз баласын асырап алушыларға беруге қимаған, бала осы кезге дейін талапкердің тәрбиесінде тәрбиеленіп жатыр.

Аталған мән-жайлар сот отырысында жауап берген тараптардың көрсетулерімен бекітілген.

Сот отырысында Қызылорда қалалық қорғаншылық және қамқоршылық жөніндегі функцияларды жүзеге асыратын органының өкілі бала асырап алудың күшін жою кәмелетке толмаған К. мүддесіне қайшы келмейтіні туралы қорытынды жасады.

Сонымен қатар, Қазақстан Республикасы АІЖК-нің 193 бабының 4 бөлігінің талабына сай, егер жауапкер талап қоюды мойындағанда және оны қабылдаған кезде сот мәлiмденген талаптарды қанағаттандыру туралы шешiм шығарады делінген.

 Жауапкерлер К. пен А. сот отырысында талап арызды мойындады, олардың талап қоюды мойындағаны заңға қайшы келмейді немесе басқа біреулердің құқықтарын, бостандықтарын және заңмен қорғалатын мүдделерін бұзбайды, сол себепті сотпен олардың талап қоюды мойындағаны қабылдануға жатады.

 Осындай жағдайларда, кәмелетке толмаған К. мүддесін басшылыққа алып, талапкерр мен жауапкерлердің сотта берген түсініктерін негізге алып, талапкер К. бала асырап алудың күшін жою және баланың туу туралы акт жазбасындағы аты-жөнін қалпына келтіруді туралы талап арызы қанағаттандырылуға жатады.

Қазақстан Республикасы “Неке (ерлі-зайыптылық) және отбасы туралы” Кодексінің109 бабының 2 және 3 бөліктерінің негізінде кәмелетке толмаған К.Б. өзінің анасы талапкер М.К.-ға берілуі, өзгерген аты-жөні қалпына келтірілуі тиіс.

Қазақстан Республикасы АІЖК-нің 110 бабының 1 бөлігіне сәйкес талапкер М. пайдасына жауапкерлер Б. пен А. 991 теңге мемлекеттік баж алымы өндірілуге жатады.

 Жоғарыдағылардің негізінде, Қазақстан Республикасы АІЖК-нің 217-219, 221 баптарына сай, сот

**Ш Е Ш І М Е Т Т І:**

 Талапкер К. жауапкерлер А. мен К. бала асырап алудың күшін жою туралы талап арызы қанағаттандырылсын.

 Қызылорда қалалық сотының .....маусым 2011 жылғы шешімімен ..... наурыз 2011 жылы туылған Қ. асырап алудың күші жойылсын.

 ..... наурыз 2011 жылы туылған Қ. туу туралы куәлігіндегі және туу туралы актілер жазбалар кітабындағы өзгерген аты-жөні «Қ» «Қ.», әкесі деген графасы «К.» «Қ.», шешесі деген графасы «А.» «К.» деп қалпына келтірілсін.

 Кәмелетке толмаған ...... наурыз 2011 жылы туылған Қ. талапкер К. берілсін.

 Талапкер К. пайдасына жауапкерлер А. мен К. мемлекеттік баж сомасы 991 (тоғыз жүз тоқсан бір) теңге өндірілсін.

 Шешімге ол табыс етілген күннен бастап 15 күн ішінде Қызылорда облысының кәмелетке толмағандардың істері жөніндегі мамандандырылған ауданаралық соты арқылы Қызылорда облыстық сотының апелляциялық сот алқасына шағым берілуі және наразылық келтірілуі мүмкін.

**Төрағалық етуші судья Қ.**